CELEX: 62016TN0032
Language: sl
Date: 2016-01-25 00:00:00
Title: Zadeva T-32/16: Tožba, vložena 25. januarja 2015 – Češka republika/Komisija

14.3.2016   
            
            
               SL
            
            
               Uradni list Evropske unije
            
            
               C 98/57
            
         Tožba, vložena 25. januarja 2015 – Češka republika/Komisija
   (Zadeva T-32/16)
   (2016/C 098/73)
   Jezik postopka: češčina
   
      Stranki
   
   
      Tožeča stranka: Češka republika (zastopnika: M. Smolek in J. Vláčil, agenta)
   
      Tožena stranka: Evropska komisija
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               Izvedbeni sklep Komisije (EU) 2015/2098 z dne 13. novembra 2015 o izključitvi nekaterih odhodkov držav članic iz naslova Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP) iz financiranja Evropske unije v delu, v katerem izključuje odhodek Češče republike v višini 584 299,25 EUR, razglasi za ničen,
            
         
               —
            
            
               Evropski komisiji naloži plačilo stroškov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja dva tožbena razloga.
   
               1.
            
            
               Prvi tožbeni razlog: kršitev člena 52(1) Uredbe (EU) št. 1306/2013 Evropskega parlamenta in Sveta z dne 17. decembra 2013 o financiranju, upravljanju in spremljanju skupne kmetijske politike.
               
                           —
                        
                        
                           Komisija je odločila odhodek izključiti iz financiranja EU, čeprav ni bilo nobene kršitve prava EU ali nacionalnega prava. Napačno je sklepala, da uporaba nižje najvišje starosti v primeru podpore za predčasno upokojitev zahteva spremembo programa razvoja podeželja v smislu člena 19 Uredbe Sveta (ES) št. 1698/2005 z dne 20. septembra 2005 o podpori za razvoj podeželja iz Evropskega kmetijskega sklada za razvoj podeželja.
                        
                     
         
               2.
            
            
               Če Sodišče ne ugodi prvemu tožbenemu razlogu, tožeča stranka navaja drugi tožbeni razlog: kršitev člena 52(2) Uredbe št. 1306/2013.
               
                           —
                        
                        
                           Tudi če bi uporaba nižje najvišje starosti v primeru podpore za predčasno upokojitev brez spremembe programa razvoja podeželja pomenila kršitev Uredbe št. 1698/2005 (quod non), je Komisija napačno ocenila pomen te kršitve in finančno škodo za Evropsko unijo. Pomen morebitne kršitve je zanemarljiv in Evropski uniji ni bila povzročena nobena finančna škoda.